La ciutadania podrà reciclar de manera fàcil i senzilla amb a la visita dels Ecoparcs mòbils
2025-07-24

Reciclar determinats residus que es generen en l’àmbit domèstic és, a vegades, complicat, ja que no hi ha contenidors específics per a això. Tenint en compte esta premissa i volent ajudar a la ciutadania en tot allò possible en les seues tasques de reciclatge, l’Ajuntament de Burjassot, des de la Regidoria de Medi Ambient, dirigida per Estefanía Ballesteros, ha tornat a apostar enguany per la visita al municipi dels Ecoparcs mòbils de l’Entitat Metropolitana de tractament de Residus (Emtre).

Com és habitual, l’Ecoparc mòbil se situarà, en totes les ocasions en les quals visitarà Burjassot al llarg de 2024, en l’aparcament de Les Palmeres, pròxim al Mercat Municipal l’Almara. Esta ubicació fa també que el reciclatge es puga fer amb total tranquil·litat ja que es pot estacionar el vehicle en el propi aparcament perquè resulte molt més còmode.

Els horaris de l’Ecoparc seran, de dilluns a divendres de 10.00 a 14.00 hores i de 16.00 a 19.00 hores i els dissabtes de 10.00 a 14.00 hores.

Al gener, l’Ecoparc visitarà Burjassot del dilluns 15 al dimecres 17 mentre que, al febrer, estarà en dues ocasions en el municipi, del dijous 1 al dissabte 3 i del dilluns 19 al dimecres 21 de febrer. Al març també visitarà dues vegades Burjassot, del dijous 7 al dissabte 9 i del dilluns 25 al dimecres 27 de març mentre que a l’abril estarà a Burjassot del dijous 11 al dissabte 13 i del dilluns 29 al dimarts 30 d’abril.

Al mes de maig, l’Ecoparc visitarà Burjassot del dijous 16 al dissabte 18 i al juny farà el propi del dilluns 3 al dimecres 5 i del dijous 20 al dissabte 22. El mes d’agost, la seua visita està prevista del dijous 29 al dissabte 31 i, al setembre, amb la tornada al col·le, estarà a Burjassot del dilluns 16 al dimecres 18.

En la recta final de l’any, d’octubre a desembre, no faltarà tampoc a la seua cita. A l’octubre, estarà dues vegades a Burjassot, del dijous 3 al dissabte 5 i del dilluns 21 al dimecres 23; al novembre del dijous 7 al dissabte 9 i del dilluns 25 al dimecres 27 i,  per útim, al desembre, del dijous 12 al dissabte 14 i del dilluns 30 de desembre al dimarts 31 de desembre.